कार्यकर्ताओं ने सौंपा ज्ञापन
कार्यकर्ताओं ने सौंपा ज्ञापन
तेंदूखेड़ा|भारतीय शाक्ति चेतना पार्टी ब्लाक तेंदूखेडा़ के कार्यकर्ताओं ने एसडीएम के नाम ज्ञापन सौंपा। जिसमें बताया कि ग्राम पंचायतों के गांवों में 90 प्रतिशत शौचालय अधूरे पड़े हैं। बिजली विभाग मनमर्जी के बिल लोगों को थमा रहा है। इसके बाद लोगों के घरों में जाकर कुर्की जा रही है। दलहन केंद्रों पर मनमानी कर किसानों की फसलें खरीदी नहीं जा रही हैं। ज्ञापन देने वालों में ब्लाॅक अध्यक्ष नरेंद्र सिंह लोधी, दिनेश सिंह, धीरज सिंह, जगदीश सिंह, कुशल सिंह, राजकुमारी लोधी, बबीता पाल, शीलरानी, सुरेंद्र सिंह, लक्ष्मन सिंह, राजकुमार सिंह सहित अनेक लोग मौजूद थे।
होली के दिन खेलें तिलक होली
तेंदूखेड़ा|थाना परिसर में तिलक होली एवं होली का त्योहार शांति पूर्वक मनाने के लिए शांति समिति की बैठक हुई। एसडीएम सीपी पटेल ने गणमान्य नागरिकों से चर्चा कर अनेक निर्णय लिए। जिनमें डामर रोड पर होली नहीं जलाई जाने, बिजली के तारों के नीचे एवं किसी भी मकान या दुकान के पास होली नही जलाई जाने, होली में टायर नहीं जलाए जाने की बात कही। इसके अलावा होली के दिन परिषद सभी वार्डों में पानी की व्यवस्था करेगी। संवेदलशील ग्रामों में मोबाइल पुलिस निरीक्षण करेगी। गणमान्य नागरिक लोगों को प्रेरित करें, कि केमीकल रंगों के स्थान पर तिलक होली खेलें। नगर के तीन के वार्डों में होलिका दहन पर पुलिस व्यवस्था रहेगी। बैठक में तहसीलदार तुलसीराम लडिया, सीएमओ शशांक शेंड्ये,, ऋषभ सिंघई, धरमदास नामदेव, रमेश तिवारी, परम सिंह ठाकुर, मुन्ना विश्वकर्म सहित अनेक गणमान्य नागरिक मौजूद थे।
नोहटा में महाछात्र संघ की बैठक हुई
नोहटा|नगर में महाछात्र संघ के तत्वाधान में युवा नेतृत्व विषय पर कार्यशाला हुई। संघ के जिला संयोजक शिवेंद्र तिवारी ने बताया कि महाछात्र संघ द्वारा युवाओं की क्षमताओं को विकसित करने के उद्देश्य से अभियान चलाया जा रहा है। साथ ही संघ विस्तार हेतु कार्यसमितियों का गठन किया जा रहा है। जिला संघठन प्रमुख पंकज सिंघई ने ने बताया कि बैठक में युवाओं को जिम्मेदारी सौंपी गई
पुलिस ने किय पैदल मार्च
नरसिंहगढ़| पुलिस द्वारा बीती रात पैदल मार्च किया गया। इस दौरान सड़क पर खड़े वाहनों को व्यवस्थित रखने दुकानदारों को हिदायत दी गई। चौकी प्रभारी एचआर मानकर ने कहा कि आगामी दिनों में होली का पर्व आने वाला है। ऐसे में शांति व्यवस्था बनाए रखने एवं अपराधिक तत्वों पर कड़ी नजर रखने के लिए पैदल मार्च किया गया है ताकि अपराधियों में भय बना रहे और वह आपराधिक गतिविधियां न कर सकें।
सड़क किनारे खड़े वाहन हटाए
हिंडोरिया|आगामी दिनों में होली पर्व के मद्देनजर शांति एवं कानून व्यवस्था बनाए रखने पुलिस द्वारा पैदल मार्च निकाला गया। थाना प्रभारी पीडी मिंज के नेतृत्व में पुलिस बल, ग्राम रक्षा समिति के सदस्यों ने नगर के मुख्य मार्गों से होकर पैदल मार्च किया और सड़क किनारे खड़े वाहनों चालकों को हिदायत दी गई। इस दौरान उन्होंने अामजन से कहा कि यदि आपके क्षेत्र में किसी भी प्रकार की कोई आपराधिक वारदात की सूचना मिलती है या कोई अपराधि तत्व सक्रिय हैं तो उसकी सूचना तत्काल ही पुलिस को दें। पुलिस द्वारा तत्काल ही मौके पर पहंुचकर कार्रवाई की जाएगी।
यादव ढावा के पास बेहोश मिला युवक
दमोह| शहर के जबलपुर नाका यादव ढावा के पास सोमवार की रात करीब 9 बजे एक युवक बेहोशी की अवस्था में पड़ा था। लोगों की सूचना पर डायल 100 वाहन ने मौके पर पहुंचकर युवक को रात 10 बजे जिला अस्पताल मंे भर्ती कराया गया।
आग से जलकर युवक गंभीर
दमोह|देहात थाना क्षेत्र के इमलाई गांव निवासी प्रकाश पिता जमना सेन 48 को गंभीर हालत में आग से जलने से रात 11 बजे इलाज के लिए जिला अस्पताल में भर्ती कराया गया। परिजनों द्वारा केरोसिन की डिब्बी लुड़कने से जलना बताया गया है। हालांकि मामला संदिग्ध लग रहा है।
पुलिस मामले की जांच कर रही है।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva